ועדת הבריאות, כנסת 25, פרוטוקול מספר 15, 2023-02-28 00:00

אוריאל בוסו: בוקר טוב

אוריאל בוסו:  צוהריים טובים

אוריאל בוסו:  היום יום שלישי, ז' באדר התשפ"ג, 28 בפברואר 2023 ואני מתכבד לפתוח את ישיבת ועדת הבריאות

אוריאל בוסו:  על סדר היום דיון מהיר בנושא מחסור בשירותי טיפול חירום באלימות מינית באזור הצפון, לבקשת חברי הכנסת שרון ניר, מירב בן ארי ואלי דלל שאולי יצטרף בהמשך

אוריאל בוסו:  נמצאות כאן גם חברת ועדת הבריאות טטיאנה מזרסקי וחברת הכנסת נעמה לזימי

אוריאל בוסו:      במדינת ישראל פועלים כ-10 חדרים אקוטיים שנותנים מענה מיידי נפשי ומשפטי עבור נפגעות תקיפה מינית וניתנים בו טיפול רפואי ונפשי ראשוניים

אוריאל בוסו:  בנוסף, לאיסוף ראיות פורנזיות תוך הקפדה על רגישות, סודיות, ופרטיות לנפגעות

אוריאל בוסו:      בדיון היום נבקש לשמוע את נציגי משרדי הממשלה ולקבל תמונת מצב עדכנית ומהימנה על היקף פעילותם של אותם חדרים אקוטיים ברחבי הארץ בכלל ובצפון בפרט

אוריאל בוסו:       הוועדה רואה חשיבות עליונה בפעילותם התקינה והשוטפת של חדרים אלו המהווים מקום טיפולי ורפואי ראשוני רגיש שאותן נפגעות צריכות את עזרתו באותם רגעים קשים ובמקביל לכך מסייע לגורמי אכיפת החוק לקבל מידע חשוב להמשך חקירה ומיצוי הדין עם התוקפים

אוריאל בוסו:  צריך לזכור שבשנים האחרונות היו תיקוני חקיקה כאלה ואחרים שמאפשרים מנעד יותר רחב של העמדה לדין ואין ספק שהחדרים הללו מוסיפים ומסייעים בנושא

אוריאל בוסו:      אני רוצה לברך את מנהלת ועדת הבריאות החדשה מיכל דיבנר כרמל שזו הישיבה הראשונה שלה כאן בוועדה

אוריאל בוסו:  בהצלחה

אוריאל בוסו:       ראשונת המציעות, חברת הכנסת שרון ניר

שרון ניר: תודה רבה אדוני

שרון ניר:  קודם כל, אני מבקשת להתייחס לתיאור המצב בפתיח שלך ולומר שאנחנו רואים בחדר אקוטי חדר מיון

שרון ניר:  חדר מיון לנפגעות עבירות מיניות, עבירות אינוס, וכדי להיות יותר קונקרטית – זה בעצם חדר מיון שהוא סוג של טיפול ראשוני בנפגעי ונפגעות תקיפה מינית

שרון ניר:       באמת יש איזשהו סוג של עלייה ליניארית, אני זוכרת את עצמי כיועצת הרמטכ"ל לענייני מגדר בשנת 2019-2016 כשהיו רק שני חדרים אקוטיים – שאני קוראת להם חדרי מיון - בכל הארץ, בבני ציון בחיפה ובוולפסון

שרון ניר:  לימים הוכרה גם במשרד הבריאות ובכלל במדינה, לשמחתי, חשיבות הנושא הזה וזה צמח בגרף ליניארי ל-10 חדרים

שרון ניר:  ידוע לי שבשנת 2020 חברי חבר הכנסת עודד פורר העלה את זה לסדר היום ולימים זה תוקצב

שרון ניר:  תוקצבו עוד ארבעה חדרים אקוטיים ושלושה מהם מומשו, אם זה בתל אביב באיכילוב, אם זה ברחובות בקפלן ואם זה בנצרת בבית החולים האנגלי

שרון ניר:  תוכנן, ולא בוצע, חדר אקוטי נוסף במרכז רפואי גליל בנהריה

שרון ניר:       להבנתי הנושא עלה כבר על סדר היום אבל היות וזה תוקצב ולא מומש בפועל, מצאנו לנכון להביא את זה לפניך אדוני כדי להבין מה הפערים ובאמת לתת לזה איזשהו ביטוי

שרון ניר:  אנחנו רק חושבים על זה - כי באמת זה חדר שבסוף עובד 24/7 - שחלילה וחס אישה שבמרחק שעה מחיפה קורה לה איזשהו אירוע והיא צריכה עכשיו לקבל את הטיפול בטרמינולוגיה שציינתי אותה קודם של חדר מיון, והיא כבר עושה את הצעד ומבקשת להגיע

שרון ניר:  צריך להבין את חשיבות של חדר אקוטי כי בסוף יש שם טיפול גם רפואי בהיבט של איסוף ראיות פורנזיות שזה דבר שהוא מאוד מאוד חשוב שקורה בטווח זמנים של שעות עד ימים ספורים, גם בהיבט של יכולת להגיש תלונה או ראשיתה של תלונה או לשוחח עם גורם שהוא גורם חקירתי ומשפטי וגם כמובן טיפול נפשי וסיוע סוציאלי כאשר יש צורך

שרון ניר:  המעמסה הזו שמטילים על אישה שאומרים לה שאין חדר אקוטי במוקד הזה שנקרא נהריה והצפון – וצריך לומר שמדובר בפריפריות – מבחינתי זה הדבר שמקשה בעיקר על המקומות שאנחנו לא רוצים להקשות, שאלה הפריפריות

שרון ניר:  לכן הנושא חייב לקבל ביטוי

שרון ניר:      דבר נוסף שחשוב לי לומר

שרון ניר:  החדר הזה, כמו שציינתי, הוא צריך להיות בטרמינולוגיה של חדר מיון, הוא צריך לפעול 24/7

שרון ניר:  הובא לידיעתנו שחדר אחד מהחדרים האקוטיים שלא עובד במתכונת זאת וגם על זה ארצה לדעת

אוריאל בוסו: הסדירו את הנושא הזה

אוריאל בוסו:  יש לי כאן מכתב כי גם דיברו על בית החולים האנגלי בנצרת והוא שלח מכתב ואמר שכנראה שהשם שלו שורבב בטעות והחדר פועל ומאויש על מלא, 24/7, עם עובדים סוציאליים זמינים

שרון ניר: יכול להיות שבגלל שהיה שם איזשהו בלבול בין פוריה לבין נצרת

שרון ניר:  היה חשוב לקבל את ההבהרה הזו וזו הבהרה חשובה

אוריאל בוסו: תודה רבה

אוריאל בוסו:  חברת הכנסת מירב בן ארי, בבקשה

מירב בן ארי: תודה אדוני היושב ראש על קיום הדיון החשוב הזה

מירב בן ארי:  אני יודעת שהנושאים האלה הם בסדר עדיפות גבוה אצלך וטוב שכך

מירב בן ארי:  תודה רבה לשרון ניר חברתי, שותפה שלי עוד כשהייתה יוהל"ן, בכל הנושא של טיפול בהטרדות מיניות ואלימות מינית

מירב בן ארי:  יש לנו כבר קילומטרז' עוד מהכנסת ה-20

מירב בן ארי:  תודה שהבאת את הנושא לסדר היום וגם התעקשת כי פעם אחת הוא לא אושר אלא אושר בפעם השנייה

מירב בן ארי:  באמת זה ראוי להערכה

מירב בן ארי:  כמובן תודה ללובי של המלחמה באלימות מינית שמלווה אותי

מירב בן ארי:  נמצאת כאן יעל שרר שמלווה אותי מהתקופה בה עשינו את ערכות האונס כאשר ערכות האונס הן הראיה הפורנזית שנגבית בחדר האקוטי

מירב בן ארי:      החדרים האקוטיים הם מוקד המיון או מוקד הסעד הראשוני שהאישה מקבלת

מירב בן ארי:  זאת אומרת, זה לא רק רפואה

מירב בן ארי:  לדעתי לא מדובר בימים אלא תוך 48 שעות לכל המאוחר

אוריאל בוסו: 42 או 48

אוריאל בוסו:  תלוי

מירב בן ארי: כן

מירב בן ארי:  בדרך כלל אומרים שאחרי 48 שעות זה כבר הרבה יותר קשה

מירב בן ארי:  היא חייבת להגיע לחדר האקוטי ושתילקח ממנה הדגימה

מירב בן ארי:  כל הכנסת הקודמת עסקתי יחד עם הלובי – שזאת הצעת חוק מעולה שהם הביאו אלי - בכל הנושא של איך שומרים את ערכות האונס

מירב בן ארי:  זאת אומרת, היה החדר האקוטי אבל באמת איך לוקחים את אותה ערכה פורנזית ומקטלגים

מירב בן ארי:  אחרי עבודה קשה מאוד וארוכה בוועדת החוקה הצלחנו להביא למצב שיש את ערכות האונס

מירב בן ארי:  תבין אדוני שהיו מקרים – מי מאיתנו שמעורה בתחום וצפה בסרט "כל העיר ידעה" – אישה חיפשה את ערכת האונס שלה והיא לא נמצאה ולכן הראיה הפורנזית המשמעותית הלכה והיא לא נחשבה כעדה במשפט

מירב בן ארי:      בראייה שלנו חדרים אקוטיים צריכים להיות בכל הארץ, נגשים במרחק של 20-15 דקות לכל היותר

מירב בן ארי:  בסוף זה לא רק העניין הרפואי כמו העניין המשטרתי שהוא דרמטי

מירב בן ארי:  בקרב רוב המתלוננות בדרך כלל זה בן משפחה, זה מישהו שהיא מכירה, זה החבר, לוקח לה זמן לחשוב ולפעמים היא מתעוררת אחרי שנה ואחרי שנתיים

מירב בן ארי:  לפעמים היא מגיעה לגיל 18 והיא נזכרת

מירב בן ארי:  בשבוע שעבר דנו בביטול ההתיישנות על עבירות מין

מירב בן ארי:  אלה דברים שהרבה פעמים נצרבים אבל כשהיא מתעוררת היא מוצאת את עצמה בלי הערכה הפורנזית

מירב בן ארי:       כן, למרחק יש משמעות כי כשהיא יודעת שהיא עכשיו צריכה לנסוע שעה, שעה וחצי, שעתיים אחרי שהיא עברה אירוע מטלטל, לפעמים היא מוותרת והיא מעדיפה לחכות, ואז כשהיא מחכה ועד שהיא נזכרת לנסוע, אנחנו מאבדים את הדבר הכול כך משמעותי

מירב בן ארי:       לכן אדוני היושב ראש, אני ארצה לשמוע בבקשה סקירה ממשרד הבריאות, ראשית, לגבי החדרים הקיימים היום

מירב בן ארי:  שנית, אני ארצה לדעת על המצב בצפון אותו שרון הביאה לפתחנו כדי שנבין את הזמינות והנגישות

מירב בן ארי:  שלישית, ושוב, לגבי בתי החולים שכן נכנסו – באמת עבודה של פורר וגם סגלוביץ' עשה כאן עבודה מאוד חשובה - מה קורה עם אותם חדרים חדשים שנפתחו, האם הם נותנים את המענה הראוי

מירב בן ארי:  אני ארצה לשמוע מתוך בתי החולים אבל גם מהארגונים והעמותות שעוסקות באותן נשים נפגעות מינית - כמובן שגם גברים אבל לרוב מי שמגיע לחדרים האקוטיים אלה נשים - לשמוע מתוך השטח כיצד הם רואים את זה

מירב בן ארי:  תודה לך אדוני היושב ראש

אוריאל בוסו: תודה רבה

אוריאל בוסו:  חברת הכנסת טטיאנה מזרסקי, בבקשה

טטיאנה (טניה) מזרסקי: תודה רבה אדוני היושב ראש

טטיאנה (טניה) מזרסקי:  תודה לחברת הכנסת שרון ובן ארי

טטיאנה (טניה) מזרסקי:  נושא סופר חשוב

טטיאנה (טניה) מזרסקי:  אין ספק שחדרים אקוטיים, יש צורך אקוטי בהקמת והוספת חדרים אקוטיים בכל הארץ

טטיאנה (טניה) מזרסקי:       אני רוצה לדבר על אזור הצפון

טטיאנה (טניה) מזרסקי:  בצפון יש עכשיו שלושה חדרים אקוטיים – בחיפה, בנצרת ובפוריה

טטיאנה (טניה) מזרסקי:  עשיתי ניסיון

טטיאנה (טניה) מזרסקי:  התקשרנו לטבריה והתברר שהחדר האקוטי עובד רק שעה 16:00

טטיאנה (טניה) מזרסקי:  מה קורה אחרי שעה 16:00? אם חס וחלילה נאנסת אישה או מישהו נפגע מינית, מה קורה

אוריאל בוסו: הם הסבירו

טטיאנה (טניה) מזרסקי:  מדובר בשעות הקריטיות ויוצא שבשעות הראשונות שהן קריטיות אחרי הפגיעה, אין למי לפנות

טטיאנה (טניה) מזרסקי:  אני יודעת שבכנסת הקודמת בוועדת כספים הועבר תקציב

טטיאנה (טניה) מזרסקי:  איפה הכסף? הועבר תקציב לנהריה, ולמה לא נפתח חדר אקוטי שם? מה קורה? ממטולה, מקריית שמונה, משלומי, מרמת הגולן, עד שהם יגיעו לטבריה או לחיפה, עוברות שעתיים, מה גם שאין תחבורה ציבורית

טטיאנה (טניה) מזרסקי:       אני רוצה לתשובות ממשרדי הממשלה שיאמרו היכן הכסף

טטיאנה (טניה) מזרסקי:  אני יודעת שוועדת הכספים כן העבירה את התקציב

טטיאנה (טניה) מזרסקי:  אני שואלת היכן זה עומד מבחינת היישום

טטיאנה (טניה) מזרסקי:      במקביל צריך לפעול בתחום ההסברה, להרחיב ולשים דגש גם על חינוך בני נוער בכל המגזרים

טטיאנה (טניה) מזרסקי:  אני יודעת שיש תוכניות מצוינות במגזר הכללי בבתי הספר הממלכתיים

טטיאנה (טניה) מזרסקי:  אני לא יודעת האם קיים בחמד חינוך מיני והאם זה קיים בבתי ספר חרדים

טטיאנה (טניה) מזרסקי:  אנחנו יודעים שדברים קורים גם במגזרים אחרים

טטיאנה (טניה) מזרסקי:  האם בבתי הספר בחברה הערבית קיים חינוך מיני? אני חושבת שיש צורך להוסיף, ממש לעשות קמפיין הסברה כדי שאנשים ידעו לאן לפנות אם קורה משהו

טטיאנה (טניה) מזרסקי:  גם למנוע אבל אם קורה משהו, לאן פונים כי המידע הזה לא חשוף

טטיאנה (טניה) מזרסקי:  נשים וקטינים שנתקלים בבעיה, הם לא יודעים לאן לפנות וגם מתביישים לפנות

טטיאנה (טניה) מזרסקי:  אנחנו כממשלה, כוועדת הבריאות, כחברי כנסת, אנחנו צריכים לדאוג להנגיש את המידע הזה בכל השפות, גם באמהרית, גם ברוסית, גם בערבית

טטיאנה (טניה) מזרסקי:  אנחנו צריכים לעשות הסברה ברשתות חברתיות, גם ב-טיקטוק

טטיאנה (טניה) מזרסקי:  אני יודעת שמשרד הכלכלה ומשרדים נוספים עשו סרטונים נהדרים בכל מיני נושאים שמסבירים ומגישים את המידע

טטיאנה (טניה) מזרסקי:  אני לא רואה שסרטונים כאלה קיימים במשרד הבריאות

טטיאנה (טניה) מזרסקי:  אם הם קיימים, צריך להרחיב ולהנגיש את המידע לאזרחים

אוריאל בוסו: תודה

אוריאל בוסו:  עזרת בנושא הדיון לוועדת החינוך

טטיאנה (טניה) מזרסקי: צריך לדעת שהחדרים האלה קיימים

טטיאנה (טניה) מזרסקי:  לא כולם יודעים לאן לפנות

אוריאל בוסו: תודה

אוריאל בוסו:  חברת הכנסת נעמה לזימי

נעמה לזימי: קודם כל תודה, יושב ראש הוועדה, תודה על הדיון

נעמה לזימי:  שרון, מירב, כולם, תודה לכם על ההתעקשות על הדיון החשוב הזה

נעמה לזימי:  יש לי הרבה מה לומר על חדרים אקוטיים גם בגלל שאני שותפה ומכירה את פעילות הלובי למאבק באלימות מינית וערה לכל הסוגיות האלה שהשנים האחרונות באמת הפכו להיות יותר ציבוריות ויותר מוכרות

נעמה לזימי:  אני שמעתי את ההקלטות של הדודה של הילדה בת ה-13 והחברה של הנפגעת מינית שניסתה וניסתה וניסתה לקבל אינפורמציה והדבר הכי קונקרטי שנאמר לה היה לא להתקלח ולשמור את התחתונים, תשובות שהן פשוט מראות לא רק על המוכנות והמשאבים אלא על חוסר הבנה בסיסית במה שצריך לעשות ואיך לטפל

נעמה לזימי:  זה חלק ממה שגורם לנשים, לנפגעות, להצטנף, לא להיכנס לתוך המערכות, לא לטפל בעצמן

נעמה לזימי:  זה לא רק מול מערכת המשפט והמשטרה אלא זאת גם מערכת הבריאות שחייבת להיות מותאמת ולעמוד על הדברים האלה

נעמה לזימי:       אני אגיד מחוויה של שנה שעברה, יושב ראש הוועדה, שאני דאגתי בכספים הקואליציוניים להעביר 2

נעמה לזימי: 5 מיליון שקלים למרכזי לין לטיפול בילדים שנפגעים מינית

נעמה לזימי:  ראינו איזו סחבת בלתי סבירה עבור השירות הבסיסי הזה שאגב הוא להדרכות, להכשרות ולאחיות

נעמה לזימי:  עבור זה היה אמור להיות הכסף, כדי שיהיה את המענים האלה, כדי שבאמת יהיה את כל אנשי המקצוע במקומות האלה שעושים עבודה כל כך חשובה

נעמה לזימי:  אני נדהמתי

נעמה לזימי:  זה חשף בפניי עולם

נעמה לזימי:  דווקא הסחבת הזאת של כסף שהוא צבוע לתקנה ברורה והכול היה צריך להיות מהר – אני אומרת לך את זה, יעל, כי זה היה משהו שהדהים אותי והכעיס אותי, כל כך מעט כסף, כל כך ברור לאן - כזאת התנהלות מבזה וקשה

נעמה לזימי:  לכן אני חושבת שהדיון הזה מאוד חשוב

נעמה לזימי:  הוא מאיר את כל ההפקר של התחום הזה

אוריאל בוסו: חבר הכנסת שקלים, רוצה לדבר עכשיו?     

שקלים: אחר כך

אוריאל בוסו: ד"ר זהר סהר, משרד הבריאות

אוריאל בוסו:  תגידי לפרוטוקול את שמך ואת תפקידך במשרד

יזהר הררי: מנהלת המחלקה לטיפול באלימות במשפחה ותקיפה מינית

יזהר הררי:  לא הכנתי מצגת אבל יש לי במקרה

טטיאנה (טניה) מזרסקי: אדוני היושב ראש, יש שידור? אני מקבלת הודעה שהייתה בעיה עם השידור

יזהר הררי: בנושא של פריסה כבר דובר ואני חושבת שבסך הכול כולם מעודכנים לגבי פריסת החדרים

יזהר הררי:  כפי שנאמר, היום 10 חדרים עובדים

אוריאל בוסו: 10 חדרים פעילים

יזהר הררי: 10 חדרים פעילים

יזהר הררי:  שלושה נפתחו בחצי השנה האחרונה

אוריאל בוסו: ומה שאמרה חברת הכנסת מזרסקי על החדר בנהריה? הוא אחד מה-10?     

יזהר הררי: החדר בנהריה הוא החדר ה-11 שאמור להיפתח

יזהר הררי:  כרגע הצוותים נמצאים לקראת סוף ההדרכות וההכשרות

יזהר הררי:  מדובר בהכרות שהן גם הכשרות פורנזיות וגם הכשרות נוספות

אוריאל בוסו: אין אנשי מקצוע שמוכשרים לכך שברגע שנפתח חדר, הם יהיו שם?     

יזהר הררי: אני אסביר

יזהר הררי:  בנוסף למענה הרפואי שניתן בחדר האקוטי שלגביו פחות צריך הכשרה, צריך הכשרה שהיא יותר מכוונת לטיפול רגיש ומותאם

אוריאל בוסו: ודאי שצריך

אוריאל בוסו:  אני שואל באופן כללי

יזהר הררי: בתוך המרכזים האקוטיים יש צורך בהכשרה נוספת שהיא לא הכשרה רגילה לאנשי בריאות ולא לרופאים, שהיא בעצם הכשרה לבדיקה פורנזית שהיא בדיקה משפטית לאיסוף ראיות

יזהר הררי:  זאת מיומנות שנרכשת בנוסף כאשר פותחים מרכז ולא כל רופא צריך לדעת את זה

אוריאל בוסו: והיום אתם לא יכולים להכשיר אנשי צוות על סמך החדרים הקיימים?     

יזהר הררי: אנחנו מכשירים

יזהר הררי:  הצוות של נהריה כרגע נמצא לקראת סיום ההכשרה

אוריאל בוסו: יש תוכנית לפתיחת חדרים נוספים?     

יזהר הררי: כרגע לא

מירב בן ארי: זה עניין של תקציב וסדר עדיפויות

אוריאל בוסו: ולדעתכם הפריסה מספקת?     

יזהר הררי: תמיד יש הסתכלות גם על נושא מיומנות

מירב בן ארי: איזה בין חולים אין לו חדר אקוטי? אסף הרופא?     

יזהר הררי: להרבה בתי חולים אין

יזהר הררי:  היום יש רק ב-10 בתי חולים ובישראל יש 28 בתי חולים

מירב בן ארי: בפריסה גיאוגרפית, איפה את מזהה פער?     

יזהר הררי: מבחינת הפריסה, יש באילת, יש בבאר שבע, יש בירושלים, בוולפסון תל אביב, רחובות, הלל יפה בחדרה, חיפה בני ציון, נהריה בקרוב, פוריה

מירב בן ארי: בירושלים בהדסה עין כרם

אוריאל בוסו: לכאורה פריסה ארצית

מירב בן ארי: זה די פרוס

יזהר הררי: אם תסתכלו מבחינת כמות, יש לנו בסביבות 800-700 מטופלים בשנה בכל המרכזים

שרון ניר: זה אומר שהרבה לא מגיעים

יזהר הררי: זאת שאלה

יזהר הררי:  אני כן אגיד שאנחנו עכשיו יוצאים במחקר

יזהר הררי:  אנחנו יוצאים בשני דברים בשנה הקרובה, גם במחקר כדי באמת לבדוק את הנושא של שימוש בחדרים, הכרות עם החדרים וזאת בעצם כדי להבין את הפערים

אוריאל בוסו: 800-700 לשנה? בערך 70 בחודש?     

יזהר הררי: בכל המרכזים

יזהר הררי:  זאת שאלה כי אנחנו בעצם יודעים שככל הנראה יש פער במי שאולי נפגעת

יזהר הררי:  אני כן אומר שאנחנו יוצאים במחקר גם סביב הנושא הזה כדי להבין את הפערים

יזהר הררי:  הדבר השני שאנחנו עושים, אנחנו מתחילים לעבוד על קמפיין הסברה בדיוק מהטעם שחברת הכנסת דיברה עליו

יזהר הררי:  ההבנה היא שאנשים פחות מכירים ויש חשיבות שכל אחד ידע לדקלם את זה

שרון ניר: מתי נפתח החדר בנהריה?     

יזהר הררי: עדיין לא נפתח

יזהר הררי:  הוא כרגע מסיים את ההכשרות לקראת סוף חודש מרץ

שרון ניר: ומה הצפי?     

יזהר הררי: הצפי הוא בסביבות תחילת-אמצע אפריל

יזהר הררי:  אני מניחה כך אבל אני חושבת שיעלה ב-זום נציג מטעמם שיוכל להגיד משהו יותר מדויק

יזהר הררי:  זאת פחות או יותר ההתחייבות שלהם

אוריאל בוסו: תודה

אוריאל בוסו:  יש שאלות או שנמשיך ואחר כך נשאל את השאלות?     

מירב בן ארי: אפשר להמשיך

יזהר הררי: רציתי לומר עוד משהו אחד

יזהר הררי:  כל המרכזים פועלים במתכונת של עבודה בבוקר כשהמרכז פתוח ומשעה 16:00 הם מתבססים על צוות כוננים

יזהר הררי:  יש מענה טלפוני אליו ניתן להתקשר ויש אפשרות להגיע למרכזים

יזהר הררי:  כל המרכזים, ברגע שמגיעים אנשים, במידה וזה לא תואם, מתקבלים במיון ואז יוזעק צוות

אוריאל בוסו: זה במענה לפוריה

אוריאל בוסו:  יש לקות ומשהו שלא נשמע טוב במענה הטלפוני

אוריאל בוסו:  תכף נקבל הסבר

אוריאל בוסו:  מתקשרים ומישהו כנראה לא ידע

אוריאל בוסו:  אבל ללא ספק הם התכוונו לומר שכרגע זה סגור אבל כשיש מקרה לגופו, מיד מפעילים כוננים כמו כל דבר

אוריאל בוסו:  זה לא ש-24 שעות המקום יהיה מאויש אבל המענה ניתן במשך 24 שעות

יזהר הררי: אנחנו כן מבינים שצריך לעשות בדיקה ואנחנו ונעשה את זה גם בכל המרכזים האחרים לגבי המענה הטלפוני וגם לגבי מה נאמר, זאת אומרת, האם זה מספיק ברור, האם בדרך לא נופלים אנשים שהתקשרו, קיבלו מענה שהוא לא טוב

שרון ניר: למה שם המתכונת שונה משאר החדרים?     

יזהר הררי: המתכונת שם זהה לכל המקומות האחרים

יזהר הררי:  בכל המקומות יש כוננות

אוריאל בוסו: זו השאלה הבאה שלי

אוריאל בוסו:  כשהחלטתם שזאת אמורה להיות כוננות, הרי יש לכם פחות או יותר מידע לפחות מניסיון מחקר מה השעות בהן יכולות להיות פניות לפי אופי הפעילות, האירועים והנסיבות וכולי

אוריאל בוסו:  האם באמת שעות הפעילות צריכות להיות עד 16:00 ואחר כך כוננות? אולי צריך להתחיל את הפעילות משעה 16:00 עד 12:00 והכוננות צריכה להיות בשעות היום?     תודה לך חבר הכנסת שקלים

אוריאל בוסו:  זאת פעם ראשונה שלך להשתתף בוועדת הבריאות

יזהר הררי: בעיקרון במשך היום יש צוות שקיים בבית חולים

יזהר הררי:  זה צוות שעובד

נעמה לזימי: לאונס אין שעה

נעמה לזימי:  אני לא מצליחה להבין

יזהר הררי: אני מסבירה

יזהר הררי:  זה במתכונת עבודת בית החולים

יזהר הררי:  בן אדם שמגיע עם התקף לב בשעה 12:00 בלילה, במידה ויש כונן ובמידה ויש צורך, מזעיקים כונן ייעודי מהבית

יזהר הררי:  זאת מתכונת העבודה

אוריאל בוסו: ברור

אוריאל בוסו:  הייתי באחד מחדרי המיון וראיתי את שעות ה-פיק בפעולות כאלה ואחרות

אוריאל בוסו:  כמובן שמנהל המיון ידע לרכז את המקצועות השונים כאשר אנשים באים אחרי שעות העבודה ויש כאלה שדוחים את הבעיות

אוריאל בוסו:  לכן אני אומר שלפעמים צריך לבדוק את שעות הפעילות אל מול שעות ה-פיק, אם יש כאלה

אוריאל בוסו:  אמרתם שאין שעות, אז בסדר

יזהר הררי: צריך להבין שאתה לא תגיד לאנשים להגיע בשעות הערב כשבית החולים לא עובד – הוא עובד אבל שעות העבודה הן שעות עבודה – כאשר יש צוות כונן שאמור להגיע בטווח של עד 45 דקות כדי לקבל את הנפגעת

יזהר הררי:  זה משהו שאני חושבת שבסך הכול הוא מספק מבחינת המענה

יזהר הררי:  המענה הטלפוני הוא מיידי

יזהר הררי:  אני לא חושבת שיש בעיה במקום הזה

יזהר הררי:  הייתה בעיה במקום של איזה סוג מענה ניתן, האם יש בדרך איזשהו מיפוי שנעשה, האם השאלות שנשאלות הן שאלות שבגללן אחר כך אולי אנשים לא רוצים להגיע

יזהר הררי:  כל הדברים האלה, כרגע אנחנו בתהליך של בדיקה גם מול בית החולים, גם בלמידה ממקומות אחרים ואני מאוד מקווה שהדבר הזה יתוקן

אוריאל בוסו: תודה

אוריאל בוסו:  יעל שרר, בבקשה

יעל שרר: תודה רבה על הדיון ותודה רבה לחברות הכנסת היוזמות

יעל שרר:  אנחנו כבר לפני שנתיים התרענו שהחדר האקוטי בפוריה מסיים פעילות בשעה 16:00 ולא מתקבלים ומתקבלות שם מטופלים ומטופלות אחרי השעה הזאת

אוריאל בוסו: את אומרת שזה לא רק עניין טלפוני

יעל שרר: לא

יעל שרר:  זה ממש לא רק עניין טלפוני

יעל שרר:  לפעמים עונים בטלפון ולעתים קרובות לא עונים בטלפון, כמו שהעברנו תיעודים כשלא היה מענה ולא עונים בקו

יעל שרר:  גם לפני שנתיים שלחנו מכתבים, גם לפוריה וגם למשרד הבריאות, וגם לפני שנתיים הגיעו אלינו הקלטות שאנשי הצוות בפוריה אומרים בקולם שהמרכז סגור ושלא ניתן להגיע אליו אחרי השעה 16:00

יעל שרר:  גם עכשיו יש לנו הקלטות נוספות

יעל שרר:  כלומר, יש לי שפע של הקלטות, בהן אנשי צוות מזדהים בשמם

יעל שרר:  בפוריה אומרים שהמרכז סגור ואומרים חד משמעית שהמרכז בפוריה לא מקבל

אוריאל בוסו: פונה אישה או איש ואומרים לה או לא לבוא מחר

יעל שרר: כן

יעל שרר:  זה לא כמו שאר החדרים

יעל שרר:  לכל אחד מהחדרים יש קליטה של בערך – ולא לתפוס אותי במילה – האיקס של החדרים האקוטיים הוא כ-120-110 מטופלים ומטופלות עם סטייה לכאן או לכאן

יעל שרר:  כבר כמה שנים שפוריה מציגים קליט של 30 ומשהו מטופלות ומטופלים

יעל שרר:  קל מאוד להבין את זה כאשר מבינים ששליש מהמטופלים והמטופלות הם קטינים ופוריה אומרים לא לבוא, כך שכבר הם מתפטרים משליש

יעל שרר:  חצי מתוך ה-60 אחוזים האלה אלה שעות הלילה ואומרים להם לא לבוא כי לא פתוח והנה אנחנו בשירות שעומד על 30 פלוס אנשים

יעל שרר:  אלה נתוני משרד הבריאות שהוא העביר אלינו ואני אומרת שהנתונים האלה מדברים בעד עצמם

יעל שרר:      אני אומר גם ששלוש שנים אנחנו מחכים, דנים, מתווכחים ומתחננים, גם כאן וגם בוועדה לקידום מעמד האישה, שייפתח החדר בנהריה וזה לא קרה

יעל שרר:  אני שמחה על זה שהצוות מוכשר – שוב, אני עוקבת אחרי ההכשרה שלהם – אבל למה רק עכשיו כשהכסף הועבר למשרד הבריאות מזה שנים? אני אומר, כמו שאמרה כאן שרון, שהיא מתייחסת לחדר הזה כאל חדר מיון, ואכן זה חדר מיון, אלה עמדות מיון רשומות, יש להם רישוי של עמדת מיון

יעל שרר:  לבתי החולים אין סמכות לסגור את החדרים האקוטיים, בטח שלא להגיד שהם פתוחים עד שעה מסוימת אלא מחובתם לקבל ובטח הם לא יכולים להגביל את הקליטה לפי גיל ולדחות קטינים

יעל שרר:  זאת עמדתך מיון לכל דבר

יעל שרר:  מי שיש לו סמכות לסגור עמדת מיון או לווסת קליטה במיון, זה משרד הבריאות ולא בתי החולים בעצמם

יעל שרר:       כמו שאמרה חברת הכנסת, אושר תקציב לקמפיין מודעות לחדרים האקוטיים

יעל שרר:  הוא היה אמור לעלות בינואר 2023 והנה אנחנו מחר בחודש מרץ

יעל שרר:  הדבר האחרון שלא ברור כאן, זאת שרשרת הפיקוד בחדרים האקוטיים, לאם הם פונים, ממי הם מבקשים אישורים ואיך זה עובד

יעל שרר:  בשבוע האחרון עשיתי סבב בין החדרים האקוטיים כדי לברר איתם את הסוגיות הלאה ונאמר לי שלא ברורה שרשרת הפיקוד

יעל שרר:  דיברתי על זה גם עם משרד הבריאות

יעל שרר:  כנראה צריך לצאת עדכון לנוהל שיאמר מי הסמכות, מי סוגר, מי מרשה וכולי

אוריאל בוסו: תודה לך על כל מה שאת עושה

אוריאל בוסו:  אפרופו משרד הבריאות, שאלה

אוריאל בוסו:  פונה או פונה נפגע או נפגעת לבית חולים, לדוגמה לשערי צדק שם אין חדר אקוטי

אוריאל בוסו:  יש איזה נוהל?     

יזהר הררי: כן

יזהר הררי:  על פי ההנחיות בית החולים מחויב להציע לפונה לעבור למקום אחר

אוריאל בוסו: רק להציע

יזהר הררי: הוא לא יכול להכריח אותה

יזהר הררי:  אפשר להציע

אוריאל בוסו: היא כבר הגיעה לבית החולים, כנראה שהיא בשלב מסוים

יזהר הררי: הוא יכול להגיד לה

אוריאל בוסו: בית החולים צריך לדאוג לה לאמבולנס?     

יזהר הררי: בית החולים אליו היא הגיעה, במידה ואין לו מרכז אקוטי, מחויב להציע לה לעבור לשם קבלת טיפול מיטבי למרכז האקוטי הקרוב ביותר והוא גם חיי להציע לה הסעה בליווי

יזהר הררי:  שוב, אם היא מסרבת, הוא יכול להציע לה את הטיפול שהוא יכול להציע בתוך בית החולים שזה לא יכלול את הבדיקה הפורנזית אבל זה כן יכלול את הטיפול הפסיכו-סוציאלי, את הטיפול התרופתי ובדיקות לסמים אם צריך

אוריאל בוסו: תודה רבה ד"ר סהר

אוריאל בוסו:  משרד הרווחה והביטחון החברתי

אוריאל בוסו:  נמצאת כאן סלעית שחר הוכמן

סלעית שחר הוכמן: נכון

סלעית שחר הוכמן:  אני מנהלת את התחום של הטיפול בנפגעים מינית, בגירים, במשרד הרווחה

סלעית שחר הוכמן:  אני חושבת שלדיון הזה עצמו אין לי יותר מדי מה להוסיף

סלעית שחר הוכמן:  אנחנו מצפים לפתיחת החדרים האקוטיים

סלעית שחר הוכמן:  הנשים והגברים שמגיעים אלינו לטיפול, שמשתמשים בחדרים האקוטיים, מתארים טיפול מיטבי שם ולכן אני חושב שזה מאוד חשוב שיהיה חדר אקוטי זמין בכל מקום שאפשר

אוריאל בוסו: תודה רבה

אוריאל בוסו:  המשרד לביטחון לאומי, רפ"ק אורית דנין

אורית דנין: אין לי מה להוסיף בנושא הזה

אוריאל בוסו: אולי אני אשאל

אוריאל בוסו:  מבחינת שיתוף הפעולה, המידע, הסיוע שאתם מקבלים מהחדרים האקוטיים, זה מקדם אתכם ואת מבינה שהחדרים האלה קידמו הרבה ושינו את כל שלבי החקירה מאז הם קיימים? אתם חושבים שיש חיוניות בקיומם של החדרים הללו מהמבט החקירתי?     

אורית דנין: אין ספק שכאשר נפגע או נפגעת עבירה מגיעה לחדר האקוטי, זה מחזק אותנו ראייתית

אוריאל בוסו: דוגמה

אוריאל בוסו:  היית אומרת לי שהיית רוצה עוד 20 חדרים כאלה וכי את חושבת שהפריסה לא מספיקה? ממבט שלך, כמי שמרכזת את הנושא הזה

אורית דנין: מבחינת הפריסה, זה קצת מסובך

אורית דנין:  הרצון הוא שזה יהיה נגיש לכל אחד, כמו חדר מיון שיש כמעט בכל עיר

אורית דנין:  השאלה היא רמת המומחיות של אותו רופא שנוטל את הדגימות האלה

אורית דנין:  זאת שאלה לא פשוטה

אורית דנין:  אנחנו כן מסתדרים היום עם הפריסה

אורית דנין:  נכון שנהריה יעזור לנו בכל אזור הצפון הלא נגיש, שם הנגישות לבית חולים היא קשה

אורית דנין:  אין ספק שאם נפגעת או נפגע מגיע לחדר אקוטי, יש לנו יותר ראיות בתיק, אם הערכה ניטלת בצורה נכונה ועל זה בדיוק הם עושים את ההכשרות שלהם

מירב בן ארי: אני רוצה לשאול

מירב בן ארי:  יעל דיברה הרבה על פוריה וכל שאר בתי החולים לא הוזכרו

מירב בן ארי:  אולי היושב ראש יפנה לבית החולים במייל רק כדי להבין כי כל הזמן היא דיברה על פוריה

מירב בן ארי:  אני שומעת שהבעיה היא בעיקר שם ובנהריה שטרם נפתח בה חדר

אוריאל בוסו: עוד מעט נציג בית החולים פוריה יעלה

אוריאל בוסו:  אני גם אומר שללא קשר יש לי פגישה עם מנהל בית החולים ואני אשאל אותו את השאלות

אוריאל בוסו:  לפחות אלה סשאלות שנשאלות ספציפית לגבי בית חולים פוריה

אוריאל בוסו:       נמצאת איתנו תמר צ'ין, רפרנטית בריאות, אגף התקציבים, משרד האוצר

אוריאל בוסו:  מבחינת תקציב, האם זה כמו שאומרת יעל שהתקצוב למשל לבית החולים נהריה מבחינתכם מזמן עבר

תמר צ'ין: כן

אוריאל בוסו: זה למעשה מה ששאלתי את ד"ר סהר

אוריאל בוסו:  קיימים כבר היום חדרים וצריך לחשוב להכשיר צוותים שבמידה ונחליט מחר לפתוח עוד חמישה חדרים אקוטיים, יש לנו צוות מוכן

אוריאל בוסו:  כמו שמכשירים עורכי דין ומשפטנים ולא מחכים לפתוח משרדי עורכי דין

יזהר הררי: זה דורש הרבה מאוד לוגיסטיקה

אוריאל בוסו: כמה זמן החדר הזה כבר מוכן והוא לא פועל?         

יזהר הררי: הוא עדיין לא מוכן

תמר צ'ין: התקציב הועבר לפני שנתיים

יזהר הררי: התקציב הועבר לפני שנתיים

יזהר הררי:  היו חילוקי דעות לגבי כמות החדרים שייפתחו

יזהר הררי:  שוב, גם לגייס את בתי החולים לפתוח את החדרים, הייתה עבודה

אוריאל בוסו: אוקיי

אוריאל בוסו:  זה עניין לוגיסטי

אוריאל בוסו:  משרד האוצר, בבקשה

תמר צ'ין: כמו שנאמר, התקציב ניתן כבר לפני שנתיים

תמר צ'ין:  היו קטעים לוגיסטיים מינהליים בהקמה אבל התקציב ישנו בבסיס

אוריאל בוסו: לא בכל ועדה אתם באים ומקבלים כפיים

תמר צ'ין: הפעם אנחנו לא הבעיה

מירב בן ארי: אני חייבת לצאת לוועדת הכנסת והייתי רוצה לשמוע את נציג בית החולים

מאיר פרוש: שלום

מאיר פרוש:  אני ד"ר מאיר רוח, סגן מנהל המרכז הרפואי פוריה

מאיר פרוש:  אני מודה לכם על ההזדמנות להופיע בפני הוועדה

מאיר פרוש:  המרכז האקוטי שלנו, מרכז טנא, פועל כבר כמה שנים, עובד על פי הנחיות משרד הבריאות

מאיר פרוש:  כפי שהסבירה ד"ר זוהר סהר, עד השעה 16:00 אנשים נוכחים פיזית ומשעה 16:00 עד שעות הבוקר, יש כוננות, יש כוננים, הן רופאת המרכז, הן עובדת סוציאלית, גם אחות מצוות המרכז וגם מתנדבות

מאיר פרוש:  טלפון שמופנה למרכז או אם מגיעה מטופלת, בבית החולים יש אחות כללית שעובדת 24/7 מהשעה כאשר מהשעה 16:00 עד הבוקר היא בעצם מייצגת אותי כמנהל כונן במרכז הרפואי, מקבלת את הפנייה ומפנה אותה לעובדת הסוציאלית הייעודית של מרכז טנא שעושה כוננות כל יום, משוחחת איתה ובהתאם למקרה מזמינה אותה לטיפול באותו יום

מאיר פרוש:  זה נורא תלוי באופי המקרה

מאיר פרוש:      אני רוצה למחות בתוקף – ואני חוזר עוד פעם, למחות בתוקף - כי המרכז לא סגור מהשעה 16:00 עד שעות הבוקר אלא הוא עוד על בסיס כוננים

מאיר פרוש:  אין דבר כזה שפניות לא נענות

מאיר פרוש:  לפניי יש מקרים מהשנים 2022 ו-2023, 60 אחוזים מהם היו אחרי השעה 16:00

מאיר פרוש:  יש לי בשעה 23:00, ב-22:00, בשעה 03:00 לפנות בוקר

מאיר פרוש:  אין דבר כזה שהמרכז סגור

מאיר פרוש:  אני מוחה בתוקף על הנתונים הלא נכונים

מאיר פרוש:  אני מודה שיש לנו מה לתקן, אנחנו צריכים לתקן את המענה הטלפוני ואנחנו עובדים על כך

מאיר פרוש:  גם אני שמעתי את ההקלטות

מאיר פרוש:  המענה לא ניתן נכון ונטפל בזה

מאיר פרוש:  אנחנו נותנים טיפול יוצא מהכלל

שרון ניר: בכמה פניות בשנה אדוני מטפל מתוך ה-700? אני רוצה לקבל קנה מידה

מאיר פרוש:   בשנת 2022 – 14

מאיר פרוש:  השנה, עד עכשיו, ארבע

אוריאל בוסו: אפרופו המרכזים האקוטיים, כמה בתי חולים מטפלים? ד"ר רוח, אם הילד שלי יענה לטלפון ויגיד אבא אמר להגיד שהוא לא בבית, אני אגיד לו שהוא עושה לי פדיחות

אוריאל בוסו:  יותר מהסבר אחד או שניים, מתברר שכנראה יש לו רק בעיה של מענה טלפוני שמישהו או מישהו לא ידע לענות או להסביר את הדברים, אלא כנראה שיש בעיה יותר מובנית

אוריאל בוסו:  אני חושב שמה שצריך לשפר זה לא את איך את אומרים את ה-שלום, אנו בית חולים פוריה אלא צריך לדעת האם באמת מישהו שם יודע את הנוהל

אוריאל בוסו:  אני תכף אדבר עם משרד הבריאות לגבי הנוהל

אוריאל בוסו:       נקודה נוספת

אוריאל בוסו:  כשמסתכלים על המספרים, יכול להיות שבכל זאת אתם נמצאים באזור ייחודי, אזור שלם שמאכלס אוכלוסייה ולא רק מבחינה גיאוגרפית

אוריאל בוסו:  צריכים לבוא אליכם יותר מקרים – זה אזור פחות בעייתי מטבריה - אבל זה גם אזור תיירותי

אוריאל בוסו:  צריך לזכור שהעיר טבריה סמוכה אליכם

אוריאל בוסו:  יכול להיות שגם כאן יש בעיה שזה לא רק מענה אלא באמת חוסר טיפול

אוריאל בוסו:  זה נושא שצריך להיבדק

אוריאל בוסו:  אנחנו לא נמצאים כאן כדי לתת רק ביקורת אלא אנחנו רוצים שמכאן ולהבא הנושא יטופל וזה הנושא שמשרד הבריאות אמר שהוא יבדוק

אוריאל בוסו:  אנחנו נעשה סוג של דיון מעקב ונבדוק את הנושא הזה

אוריאל בוסו:  נקבע תאריך לעוד חודש-חודשיים כי יש דברים שלא יכולים לקיים עליהם דיון כעבור עשרה ימים

אוריאל בוסו:  אנחנו בהחלט נבדוק את הנושא הזה

אוריאל בוסו:      אם יש לך משהו להוסיף, בבקשה

מאיר פרוש: אני רק אומר שני דברים

מאיר פרוש:  בקשר להיקף הפניות, קשה לי להתייחס מכיוון שאולי זה תלוי אוכלוסייה ואכן ד"ר זוהר אמרה שהמשרד הולך לעשות מחקר בנושא

מאיר פרוש:      בנוגע לידע

מאיר פרוש:  האחיות הכלליות מנהלות דברים מאוד מאוד משמעותיים במרכז הרפואי במהלך שעות הערב והלילה

מאיר פרוש:  אין ספק שהן יודעות את הנוהל

מאיר פרוש:       אני חוזר שוב ואומר ששמעתי את ההקלטות ואני אומר שהמקרים שהגיעו לכאן הגיעו בשעות הערב והלילה ובשעות הבוקר המוקדמות

מאיר פרוש:  זאת אומרת, ההסבר צריך להינתן יותר טוב

מאיר פרוש:  אנחנו נטפל בזה

מאיר פרוש:  אין לי ספק שהמענה שניתן כאן הוא מענה ראוי

אוריאל בוסו: תודה

אוריאל בוסו:  דרישת שלום לד"ר ארז, מנהל המרכז הרפואי

שרון ניר: אני רוצה לומר משהו לכולנו

שרון ניר:  אני קודם כל רוצה להודות לך אדוני על החידודים

שרון ניר:  אני חושבת שבאמת כולנו כאן למען אותה מטרה

שרון ניר:  אני בטוחה שזה עומד לנגד עיני משרד הבריאות

שרון ניר:  ד"ר זוהר, זה נושא מאוד מאוד חשוב שאני מבינה שהוא גם בוער בך

שרון ניר:       אני רוצה לומר דבר אחד

שרון ניר:  התופעה הזו היא תופעה שבהגדרה נמצאת בתת דיווח, תת רצון להתלונן

שרון ניר:  אנחנו רוצים להנגיש את זה

שרון ניר:  אנחנו רוצים לעודד נפגעות להתלונן ואנחנו רוצים לטפל בזה באמת גם כבית המחוקקים ואני בטוחה שגם אתם כמשרד הבריאות רוצים זה

שרון ניר:  לכן כשאני מסתכלת על המספר 700, ולכן שאלתי את אדוני מבית החולים פוריה כמה תלונות יש, אני אומרת שגם 700 בתפיסה ומתוך היכרותי את העולם הזה, אנחנו מבינים שיש כאלה שכנראה חוות מקרים נוראיים ובטח המשטרה הייתה יכולה לשפוך על זה אור, וזה לא מדווח

שרון ניר:  אנחנו רוצים לעודד שזה יונגש ויהיה רווח

שרון ניר:  לכן יש את הסיפור הזה של להסתכל על האופציה הזאת שנוצרה לשמחתנו באיזשהו מקום שצריך להיות יותר מזמין ומטפל

שרון ניר:  הטרמינולוגיה שאני יכולה להשוות אליה אלה דיווחים על הטרדות מיניות שתמיד אנחנו מזדעזעים כי רואים שהארגון עלה במספר הדיווחים על הטרדות מיניות אבל לא, הוא עלה בכמות הטיפול, ביכולת של הארגון להכיל את הדבר

שרון ניר:  זאת אומרת, יש כאן איזה משהו שצריך להבין אותו שהוא טוב וזה מאוד מאוד חשוב לי להעביר כמסר, ש-700 צריך להיות מספר שבשאיפה שלכם יהיה יותר גדול כי בסוף כולנו נמצאים באותו מקום שאנחנו רוצים לשפר

יזהר הררי: זה בהחלט עומד לנגד עינינו

יזהר הררי:  אני חושבת שאת מאוד מאוד צודקת

יזהר הררי:  אני מאוד מאוד מסכימה עם מה שאת אומרת

יזהר הררי:  ברור לי שזה לא רק נקודתית המרכז האקוטי אלא בעצם אנחנו מדברים כאן על משהו הרבה יותר רחב

יזהר הררי:  אני כן אומר שאנחנו יוצאים בשנה הקרובה בהרבה מאוד הדרכות סביב הנושא של טיפול מיודע טראומה, הן בקורסים, הן בהדרכות ייעודיות אנשי מקצוע סביב הנושאים האלה, מתוך הבנה שיכול להיות שהן מגיעות למיון והן בכלל לא מבינות שהן עוברות פגיעות, יכול להיות שהן מגיעות לרופא או לאחות או למקום אחר, לטיפת חלב, ולא תמיד הן מבינות שהן עברו פגיעה

אוריאל בוסו: בקהילה יש הוראות משרד הבריאות בנושא?     

יזהר הררי: סביב הנושא של איתור

אוריאל בוסו: לא

אוריאל בוסו:  מגיעה פונה לרופא משפחה

יזהר הררי: ההנחיות של הנוהל הן רלוונטיות גם לקהילה

יזהר הררי:  אם הטיפול הוא אקוטי, אז צריך להפנות

אוריאל בוסו: זה מה שהוא ברור? יודעים להפנות?     

יזהר הררי: כן

יזהר הררי:  זה כן משהו שאנחנו עובדים מבחינת היידוע

אוריאל בוסו: נמצא כאן נציג בית החולים נהריה?     

משה מיוחס: שלום לכולם

משה מיוחס:  ברכות לחברי הוועדה המכובדים ואיחולי הצלחה לך חבר הכנסת אוריאל בוסו

משה מיוחס:  בהמשך לדבריה של חברתי הטובה משירותנו המשותף בצה"ל חברת הכנסת שרון ניר, אני אומר שהמרכז הקים את החדר האקוטי כבר בסוף דצמבר 2022 ונכנס לתהליך איתור כוח אדם והכשרה שלו כאשר ההכשרה תסתיים בשבוע האחרון של חודש מרץ ואנחנו פועלים כדי להפעיל את החדר הזה החל מתחילת אפריל

משה מיוחס:      בענייני תקציב ולמה חיכו עד עכשיו, אני אומר שלחדר אקוטי יש הנחיות תשתיתיות שצריכות להתקיים כדי שהוא יהיה חדר אקוטי

משה מיוחס:  הוא צריך להיות בסמיכות למיון ומחוץ למיון ויש בו תשתיות נפרדות שצריכות להינתן

משה מיוחס:  בתקופה שבה דובר, בתחילת שנת 2022, המקום שימש למחלקת מיון קורונה של בית החולים ולכן אי אפשר היה להקים את החדר האקוטי בשטח הזה

משה מיוחס:  משהקורונה דעכה לה לאיטה, יצאנו לדרך בנובמבר והשלמנו את הדברים כפי שציינתי

משה מיוחס:      אין לנו איזה שהם פערים מיוחדים

משה מיוחס:  החדר אצלנו יפעל באותה מתכונת שמשרד הבריאות הורה עליה, שזה 24 שעות, כאשר החל מהשעה 16:00 הוא יפעל בתצורת כוננים

משה מיוחס:  אין פערים

משה מיוחס:  אנחנו גם השלמנו את קליטתם של שני השוטרים בתחנת המשטרה שנמצאת כאן איתנו, כך שהמענה הוא שלם

אוריאל בוסו: תודה רבה

אוריאל בוסו:  קיבלתי כבר כמה פניות מכם להגיע אליכם

אוריאל בוסו:  אולי יהיה לי ביקור, גם פרטי וגם כוועדה

אוריאל בוסו:  אולי פתיחת החדר תהווה זרז ונבוא לבקר

אוריאל בוסו:  הנה, הרמתי לך

אוריאל בוסו:  נבוא לחנוך את החדר הזה

אוריאל בוסו:  צריך להזדרז עם זה כי זה נושא מאוד חשוב

אוריאל בוסו:      מיה אוברבאום, איגוד מרכזי הסיוע לתקיפה מינית

מיה אוברבאום: תודה רבה

מיה אוברבאום:  אחרי שדיברתי עם מנכ"ל הסיוע בצפון שמלווה את הנפגעות לחדר האקוטי

מיה אוברבאום:  יש לי כמה סוגיות שעלו אבל בגלל קוצר הזמן אני אדבר רק על אחת, מה גם שעל חלקן כבר דיברו

מיה אוברבאום:      הרעיון של החדר האקוטי היה אמור להיות One stop shop

מיה אוברבאום:  אמורה להגיע נפגעת, אמורה לקבל טיפול גם רפואי וגם משפטי

מיה אוברבאום:  בגלל חוסר הנגישות וחוסר הזמינות של הרופאה שגרה בחיפה - ולכן אלה לא 45 דקות אבל זאת כבר סוגיה אחרת - הרבה פעמים שואלים את הנפגעת בטלפון אם היא רוצה לפתוח ערכת אונס

מיה אוברבאום:  את רוצה – מעולה, תגיעי ונקפיץ את הרופאה מהבית ונעשה את זה

מיה אוברבאום:  אם לא, שולחים אותה לטיפול בקהילה

מיה אוברבאום:  כחלק מהשיחה גם שואלים אותה שאלות שאני מעדיפה לא לומר כאן ליד השולחן הזה, שאלות קשות מאוד לגבי הפגיעה שלה, והיא צריכה להחליט בשיחת הטלפון האם היא רוצה להקפיץ את הרופאה מהבית או לא וגם אומרים לה שאם היא רוצה לפתוח ערכת אונס, יצטרכו להזמין את הרופאה מהבית בחיפה

מיה אוברבאום:  אני חושבת שזה לא ראוי, בלשון המעטה

אוריאל בוסו: משרד הבריאות, הבנת?     

יזהר הררי: גם אני קיבלתי את המידע הזה

אוריאל בוסו: זה כמו שאומרים לילד שאם הוא רוצה, יביאו את הסבא שייקח אותו אבל הוא רוצה ללכת, ואז זה על המצפון שלו

יזהר הררי: אמרתי שהדברים האלה בתהליך דיון עם בית החולים

יזהר הררי:  הם מודעים לזה

אוריאל בוסו: אולי צריך להיות סוג של חוזר מנכ"ל כדי לחדד את הנהלים

יזהר הררי: הנהלים מחודדים

אוריאל בוסו: אני אשמח לראות אותם

מיה אוברבאום: אני רק אומר אנחנו כמרכזי הסיוע מעדיפים הרבה פעמים להפנות לחיפה, פשוט מתוך ההבנה שכנראה לא תהיה כוננית או שצריך להזמין אותה במיוחד ועדיף כבר לשלוח אותה ישר לחיפה מאשר להגיע קרוב לבית אבל שלא יהיה לה מענה ראוי

אוריאל בוסו: תודה רבה

אוריאל בוסו:  אני תמיד מתרשם ונהנה לראות בדיון שאנשים לא חוזרים על דברים שנאמרו אלא כל אחד מעלה נקודות

אוריאל בוסו:  כמה חשוב שהגעתם לכאן

אוריאל בוסו:       ד"ר מאיר פומרנץ, מנהל מיון נשים, בית חולים מאיר

מאיר פומרנץ: כמה זמן יש לי?     

אוריאל בוסו: בין 60 שניות ל-120 שניות, שזה כולל שתי דקות

אוריאל בוסו:  קודם כל, אנחנו מודים לך שהגעת

אוריאל בוסו:  זה לא מובן מאליו

אוריאל בוסו:  יש כאלה שמשתתפים ב-זום ואילו אתה כאן ואנחנו מעריכים את זה

מאיר פומרנץ: אני רופא נשים בבית חולים מאיר כפר סבא ואני נציג של חטיבת בתי החולים של הכללית

מאיר פומרנץ:  בקופה יש לנו שלושה בתי חולים שיש להם מרכזים אקוטיים – קפלן, יוספטל וסורוקה

מאיר פומרנץ:  מאחר ואתה חתכת לי את הזמן, אני רק אומר דברים שהם חשובים

מאיר פומרנץ:  החדרים האקוטיים האלה עולים כסף

מאיר פומרנץ:  זאת הסיבה שאין אותם בכל בתי החולים

מאיר פומרנץ:  בבית החולים שלי אין חדר אקוטי וכאשר אישה מגיעה מרוטה, קרועה, פצועה וצריך לטפל, אני אומר לה שאנחנו מטפלים בה כאן עכשיו אבל שתדע שראיות פורנזיות לא נוכל לקחת ממנה אצלנו

מאיר פומרנץ:  אם היא מתעקשת, אנחנו מעלים אותה על מונית או על אמבולנס ולוקחים אותה למקום אחר שיכול להיות במרחק לא קטן

אוריאל בוסו: יש את הלל יפה?     

מאיר פומרנץ: כן, לוקחים אותה או להלל יפה או לוולפסון

מאיר פומרנץ:  בסופו של דבר זה הכול כסף והשמיכה קצרה והתקציב קטן

מאיר פומרנץ:  אני רוצה לסבר לכם את האוזן

מאיר פומרנץ:  כיום חדר אקוטי מתוגמל במיליון ו-350 אלף שקלים בשנה, עלות של שני טורים של כוננים שזה מה שמשרד הבריאות מנחה אותנו

מאיר פומרנץ:  זה כונן של רופא מומחה וכונן של עובדת סוציאלית

מאיר פומרנץ:  אלה שני הכוננים שמכריחים שיהיו

מאיר פומרנץ:  זה עולה לנו מיליון ו-700 אלף שקלים

מאיר פומרנץ:  אם אנחנו רוצים שתהיה אחות רחמנייה, זה עוד 300 אלף שקלים

מאיר פומרנץ:  הציוד והבדיקות שכאילו נספגות בתוך התקציב של בית החולים, נטמע מהתקציב של בית החולים, הוא משהו בסביבות 400 אלף שקלים

מאיר פומרנץ:  סך הכול להפעיל חדר כזה, אנחנו צריכים 2

מאיר פומרנץ: 5 עד 2

מאיר פומרנץ: 400 מיליון שקלים ואת זה אנחנו לא מקבלים

מאיר פומרנץ:  אנחנו מקבלים תת-תקציב, בפועל מיליון ו-350 אלף שקלים, ואז הנשים לא מקבלים את מה שמגיע להן

מאיר פומרנץ:  אני חושב שמעל הבמה הזאת, אם אפשר לקרוא במה, אני קורא - - -     

אוריאל בוסו: אתה אומר שאתה היית מעדיף להרחיב

אוריאל בוסו:  יש גם ערכות

אוריאל בוסו:  אם יש ערכה ואתה יכול לעשות את הבדיקה הראשונה

אוריאל בוסו:  הערכה הזאת לא תעזור פורנזית אחר כך לנושא החקירתי?     

מאיר פומרנץ: נכון אבל המשטרה מבקשת מאיתנו שניקח את זה בצורה פורנזית ונכונה יותר, ולפעמים יש מישהו שעבר את ההכשרה הזאת

אוריאל בוסו: ואתם לא יכולים לעשות הכשרה?     

מאיר פומרנץ: אנחנו יכולים לעשות

מאיר פומרנץ:  המקום הזה לא נחשב כבית חולים פורנזי, כחדר אקוטי

מאיר פומרנץ:  בית חולים מאיר לא נחשב כזה, בילינסון לא, תל השומר לא

מאיר פומרנץ:  בתי החולים הגדולים לא נחשבת כאלה

מאיר פומרנץ:  באמת ליבנו עם המטופלות שפונות אלינו ואנחנו מטפלים באישה עצמה

אוריאל בוסו: תודה

אוריאל בוסו:  זה חשוב מאוד

מאיר פומרנץ: עוד מילה

מאיר פומרנץ:  רציתי לומר שתתקצבו לעוד שנה, לעוד שנתיים, הרי זה יגיע, האוכלוסייה גדלה, שיכינו את הכול כדי שהכול יהיה כמו שאמרת ולא כמו שקיים בנהריה

מאיר פומרנץ:  יכינו את הכול ובעוד שנה-שנתיים אולי בתקציב יפתחו עוד חדר אחד

אוריאל בוסו: תודה רבה

אוריאל בוסו:  אנחנו צריכים לסכם את הדיון

אוריאל בוסו:  יש עוד מישהו שרוצה לומר משהו? אין

אוריאל בוסו:      הצעה לסיכום ועדת הבריאות:     הוועדה מודה לכל המשתתפים בדיון, לחברות הכנסת שרון ניר, מירב בן ארי ולחבר הכנסת אלי דלל שגם הוא יזם את הדיון המהיר

אוריאל בוסו:  הם יזמו את הדיון החשוב והעלו אותו לסדר יומה של הוועדה

אוריאל בוסו:  הוועדה רואה חשיבות עליונה בפעילותם השוטפת והתקינה של החדרים האקוטיים וכן את זמינותם בכל עת לטובת מענה טיפולי רפואי ראשוני בנפגעות אלימות מינית

אוריאל בוסו:      הוועדה תמשיך לעקוב ולפקח על פעילותם של החדרים האקוטיים ונבקש לקבל ממשרד הבריאות דיווח מפורט על לוחות הזמנים של פעילות החדרים בכל בתי החולים ועל מועד פתיחת החדר האקוטי בבית החולים נהריה, כפי ששמענו

אוריאל בוסו:      הוועדה קוראת למשרד הבריאות ולבתי החולים להנגיש ולפרסם את המידע ואת אמצעי הקשר להגעה ולהפניה לחדרים האקוטיים בבתי החולים

אוריאל בוסו:      הוועדה קוראת לבתי החולים שמפעילים את החדרים האקוטיים לחדד את הנהלים ולהקפיד על כך שהמענה הטלפוני שניתן לפונה יהיה מענה מקצועי, רגיש, מכיל ומלא

אוריאל בוסו:      הוועדה קוראת למשרד הבריאות לחדד את הנהלים המסדירים את שרשרת הפעולות בבתי החולים הנעשות מול נפגעי אלימות מינית, שזו נקודה שהתברר שיש כאן משהו שנמצא באוויר

אוריאל בוסו:      הוועדה קוראת למשרד הבריאות בהצעה לבחון פתיחת חדרים אקוטיים נוספים, במיוחד באזורי פריפריה והצפון בפרט

אוריאל בוסו:  כפי ששמענו, כנראה שגם במרכז חסר מענה

אוריאל בוסו:      הוועדה תקיים דיון מורחב בנושא הזה בעוד כחודשיים ועד אז יינתן מענה

אוריאל בוסו:      תודה רבה לכולם

אוריאל בוסו:  הדיון הסתיים